
Apariţia unui Ghid al Minorităţilor Naţionale reprezintă un demers necesar, 


complex şi binevenit care ne îndeamnă în mod firesc la cunoaştere, înţelegere şi 
respect reciproc. Preocuparea pentru cunoaşterea şi promovarea identității şi 
culturii celuilalt trebuie percepută drept o formă de respect pentru diversitate şi 
consens etnic şi confesional. Din acest punct de vedere, menţionăm prezenţa pe 
teritoriul judeţului Suceava a unui foarte bogat patrimoniu spiritual, 


architectural şi cultural, reprezentând în mare parte, moştenirea Bucovinei 


Istorice. 








Prezenţa acestui patrimoniu trebuie conexată în mod obligatoriu cu 
trecutul: în mod deliberat, drept parte a unui proces foarte bine organizat, 
Bucovina a fost colonizată cu numeroase naţionalităţi provenite din mai toate 
regiunile Imperiului Habsburgic: polonezii, ruşii lipoveni, armenii, evreii, 
maghiarii, cehii, slovacu, italienii, germanii, rutenii; toate aceste populaţii erau 
de origini, religii, limbi, foarte diferite. Aceste populaţii s-au respectat, înţeles şi 
ajutat reciproc - un aspect foarte important —preluánd unii de la alții limba, 
tradiţiile şi cultura. In final, Bucovina a devenit, pe fondul unei colonizări 
masive, abil organizate de către autoritățile habsburgice, un spaţiu al armoniei 
interetnice, în care toleranța a reprezentat unul dintre elementele esențiale care 


au asigurat concilierea şi echilibrul între numeroasele comunităţi etnice extrem 


de diversificate ca origini şi confesiuni (români, ucraineni, germani, evrei, 








Bucovina a fost integrată în sistemul central-european, limba germană 
reprezentând liantul cultural - lingua franca - care a asigurat substanţa procesului 
de integrare a provinciei în Coroana de Habsburg. Acest spaţiu a devenit tot mai 
mult o provincie aparţinând Europei Centrale — locul de formare şi afirmare a 
numerosi prestigioşi intelectuali şi oameni de cultură şi artă (Vasile Posteucă, 
Mircea Străinul, Iulian Vesper, Traian Chelariu, Olga Kobylyanska, Osyp 
Makovey, Ehesser Steinbarg, Moses Rosenkrantz, Gregor von Rezzori, Paul 
Celan, Alfred Gong, Immanuel Weissglas, Georg Drozdowski, s.a.). Bucovina 
a consacrat şi promovat convietuirea unor comunități etnice de origini şi 
confesiuni diferite, fără a se înregistra conflicte sau dispute interetnice 


semnificative. 








Mai mult, provincia a rămas, până în zilele noastre, drept un reper 


axiomatic al demersurilor europeniste integratoare, fiind percepută drept un 
model de colaborare si înţelegere reciprocă. Din aceste considerente a fost 
supranumită o „Elveţie a Răsăritului”, un ,,Tirol al Europei de Est" (expresie 


folosită de către împăratul Franz Jozef) sau, mai nou, o „Europă în miniatură”. 


In perioada interbelică, a fost consacrată pe plan internaţional sintagma de 
minorități naţionale definind acele comunităţi etnice şi confesionale diferite în 


raport de populaţia majoritară din punct de vedere al limbii materne, originii 


etnice, religiei, tradiţiilor şi obiceiurilor. 








Ulterior, după căderea regimului totalitar de esenţă comunistă, sintagma 


de minoritate naţională a început din nou să fie folosită în textele şi 
reglementările oficiale, odată cu renașterea organizaţiile aparţinând etniilor 
locuitoare în spaţiul românesc. Mostenirea multiculturală şi pluriconfesională a 
Bucovinei Istorice se cuvine a fi valorificată şi promovată într-o Europă nouă, 


interesată în respectarea şi cultivarea valorilor comune. 


Prof. Dr. Daniel Hrenciuc 











Nu timpul ti se potrivesate tie, ci tu potriveste-te timpului” 


Secolul al X -lea marchează prima atestare a armenilor pe teritoriul 


românesc fiind inscripționată pe o piatră tombală din Cetatea Alba astăzi 
teritoriul Ucrainei. Poporul armean venit din Armenia şi Polonia s-a stabilit în 
primă fază în Moldova şi apoi in Tara Românească. Ocupațiile principale 
caracterizează un popor eminamente urban, principalele activități find: 
meştesugărie, comerţ, negustorie. Trebuie subliniat că armenii au fost primul 
popor din lume care a adoptat creştinismul ca religie oficială. Personalităţile 
aparţinând minorităţii armene au influenţat populaţia locală găsind mijloace 


proprii de exprimare. 








În anul 1401 domnitorul Alexandru cel Bun a consfințit printr-un hrisov 


domnesc înfiinţarea primei Episcopii armene din Moldova care a funcţionat pe 
locul unde se află în prezent Mănăstirea Zamca. Situată în extremitatea de vest a 
oraşului pe platoul Arenilor, mănăstirea are propriile legende. Una din legende 
spune că numele initial a fost Sfântul Oxent (Auxent), ctitori fiind trei frati: 
Auxent, lacob şi Grigore care au cumparat locul. Primul a înălţat biserica care a 
primit hramul Sf. Auxinte, al doilea capela de la apus, iar ultimul a realizat turnul 


cu clopotniţa care are hramul Sf.Grigore Luminatorul. 


Un semn al existenţei armenilor este şi strada care le poartă numele şi care 
se întinde de la Biserica Sf. Cruce şi până la Biserica Sf. Simion, zonă în care s- 


au construit în Suceava cele mai multe case ale acestei comunităţi. 








Biserica “Sf. Simion” face parte din complexul de monumente 
armeneşti din Suceava şi este cunoscută şi sub numele de “Turnul Roşu”, 
datorită clopotniţei care este de culoare roşie. În cadrul Bisericii se păstrează un 
mormânt datând din anul 1573 având gravată următoarea inscripţie "acesta este 
mormântul preotului Hovhannes, protopopul bisericii, care este fiul lui Donig, 
ctitorul bisericii Sf. Simeon”. Numele Bisericii vine de la cel care a refăcut-o la 
sfârşitul secolului al XVI-lea, în timpul domniei lui Iremia Movila şi care se 


numea Simion (Sima în armeană). Biserica este închinată Sf. Dzeruni (Simion cel 


Bătrân). 








frati, negustori armeni. Legenda acestui lăcaş aminteşte de negustorul Bogdan 
Donavachian care conducând o caravană de vite a poposit pe culmea dealului 
Bulai şi s-a rugat mult la biserica de pe culme unde a şi înnoptat. În acea noapte 
în vis i-a apărut Maica Domnului care 1-a spus “Vă binecuvântez să vă meargă 
bine negotul şi familiile voastre să trăiască în bunăstare, iar dacă v-a fi asa, vă cer 
ca atunci când vă veţi întoarce pe locul acesta să ridicaţi o mănăstire cu hramul 
Adormirea Maicii Domnului”. La întoarcere pentru că afacerile le-au mers foarte 
bine fraţii Donavakian au construit o mănăstire fortificată din piatră pe care au 
numit-o Hagicadar, care etimologic înseamnă mănăstirea Dorintelor (hagiu- 


dorinţa şi gadare - a împlini din limba armeană). 











44 ^» 
Onal "fericit este cel care stapaneste SZ MUNCA Si dragostea 


Una dintre cele mai vechi minorităţi etnice din Bucovina este cea a 
evreilor. Prima atestare documentară a evreilor în zona de care ne ocupăm, 
datează însă din anul 1473 într-o scrisoare trimisă de un localnic, curva din 
Bistriţa. Înainte de 1940 existau în judeţ mii de evrei care au contribuit din plin la 
dezvoltarea oraşelor şi care deţineau fabrici, şcoli, ateliere, depozite, prăvălii. Se 
spune cá o dovadă istorică de necontestat este şi Smil, unul dintre medicii lui 
Ștefan cel Mare, tot evreu. Cuvântul „evreu”, însă, a apărut în documente în 
1630, când s-a pomenit în scris de un anume Abraham, dregător care era scutit 
din porunca domnească de plata unor dări. Oraşele în care au existat un număr 
mai mare de evrei au fost: Câmpulung Moldovenesc, Dornesti, Burdujeni, 
Frátáutu Noi, Gura Humorului, Siret, Iţcani, Rădăuţi, Solca, Vatra Dornei si 


Suceava. 








O importantă comunitate evreiască s-a înfiinţat la Iţcani, în secolul XIX, 


comunitate ce s-a oficializat în această structură în anul 1928, la 4 ani după ce 
evreii din Bucovina au căpătat dreptul de a fi cetăţeni români. Itcaniul a avut 
primari evrei, cel mai reprezentativ fiind Josef Goldstein. Ultimul edil evreu al 
localităţii s-a numit Adolf Kolbert şi a fost ales în 1934. În anii 50, 60, 70, din 
elita medicală şi a baroului de avocaţi din Suceava făceau parte foarte multi 


evrel. 


Profesorul Sorin Golda, preşedintele Comunități Evreilor din Suceava, 
ne-a spus că, în această privinţă, situaţia se va schimba: „Sinagoga va fi 
introdusă curând în circuitul turistic şi accesibilă publicului. Dincolo de faptul că 
este parte din patrimoniul evreiesc este, alături de Colegiul National «Ștefan cel 
Mare», şi cea mai veche clădire din Suceava. Înăuntru vom avea o expoziţie cu 
fotografii, obiecte de cult, tradiţionale şi de patrimoniu, pe care le va putea vedea 
oricine doreşte şi astfel va înţelege ce simbolizează şi ce înseamnă cu adevărat 


pentru nor”, a spus el. 








În perioada dintre cele două războaie mondiale, evreii bucovineni s-au 
implicat activ în viaţa socială, economică şi culturală a regiunii lor, contribuind 
la dezvoltarea acesteia. Buna înţelegere dintre ei şi populaţia românească din 
păcate s-a rupt, fără voia lor, la 9 octombrie 1941, când în Bucovina au început 
deportările. Începând cu acea tristă zi au fost deportaţi aproximativ 5000 de 


evrei, din care foarte puţini s-au mai întors. 











La jumatatea secolului XX marea majoritate a evreilor din Bucovina au 
plecat în Israel. Astăzi, de exemplu, comunitatea evreilor din municipiul capitală 
de judeţ mai număra 70 de membri, marea majoritate fiind foarte în vârstă, care 


cu suflet tânăr încearcă să păstreze tradiţiile neamului lor. 

i Ratiunea este samburele dreptului SI sudțletul Jegii. ” 


Germanii bucovineni (în germană  Bukowinadeutsche sau 
Buchenlanddeutsche) au reprezentat o populaţie de origine germană, care a trăit 
în Bucovina între 1780 şi 1940. Germanii imigrati nu s-au răspândit uniform în 
toată Bucovina, ci au fondat localităţi proprii sau cartiere proprii în localităţile 
existente. Astfel de localităţi au fost Gura Putnei (în germană Karlsberg), 
Voievodeasa (în germană Furstenthal) și Poiana Micului (în germană 
Buchenhain). În alte sate s-au așezat pe lângă locuitorii români, preluând numele 


românesc al localităţii, ca la Bădeuți (în germană Deutsch-Badeutz). 








După 1775 în Bucovina, au apărut primii colonişti vorbitori de germană 


din diferite zone ale Imperiului Austriac dar şi din spaţiul germanic. Majoritatea 
proveneau din Renania-Palatinat ("Rheinland- Pfalz"), Baden-Baden ("Baden- 
Baden"), Hessa ("Hessen"), Boemia şi Moravia ("Boehmen und Maehren"), 


Banat ("Banat"), etc. 


Provincia Bucovina a făcut inițial parte din Galiţia Răsăriteană (cu 
capitala la Lvov (Liov)) iar din 1849 a fost ridicată la rangul de Ducat de 
Coroană ("Kronland"), primind denumirea de Ducatul Bucovina ("das 
Herzogtum Bukowina") fiind condusă direct de la Viena şi nu prin intermediari. 
Acest lucru a fost de importanţă majoră pentru toate cele 5 principale etnii 
conlocuitoare ale acestei provincii: românii, ucrainienii, germanii, evrei şi 
polonezii, întrucât austriecii (spre deosebire de maghiari) nu au încercat o 


germanizare forţată a populaţiei. 








Foarte interesant este faptul că cei care au dezvoltat şi ridicat cultura de 
limbă germană în marea lor majoritate au fost mestesugari, muncitori în fabrici, 
țărani, funcţionari. 

O parte însemnată din imigranţi s-au stabilit în orașe ca Cernăuţi (în 
germană Tschernowitz)Ràdáuti (în germană Radautz), Suceava (în germană 
Suczawa), Vatra Dornei (în germană Dorna-Watra) și Gura Humorului (în 


germană Gurahumora sau Gura Humora), localitate în care, în 1930, reprezentau 


majoritatea populației. 












Germanii bucovineni au fost, în majoritate, agricultori. Până la 
strămutarea lor în Al Treilea Reich, ce a avut loc în 1940, germanii reprezentau o 
minoritate națională cu pondere de circa 21 % din totalul populaţiei, valoare 
stabilită la recensământul din 1910. Prin strămutarea din 1940, circa. 80.000 - 
90.000 de persoane au părăsit Bucovina, fiind duse în Al Treilea Reich, sub 


lozinca Heim ins Reich (Acasă în Reich). 


Conform ultimului recensământ realizat în anul 2002 în zona Sucevei 
trăiau 1801 etnici germani. Astăzi, germanii trăitori în Bucovina s-au constituit 
în Forumul Regional “Bucovina” Suceava (Regionalforum "Buchenland" 
Suczawa) si îşi exercită liber dreptul la păstrarea, dezvoltarea si transmiterea 


culturii şi traditilor proprii, limba germa 


AC Y 

x 


predată in scoli, în unele chiar ca 





limbă maternă. li. sah 








ITALIENII 

"Gne merge incet, merge sanatos, cine merge SANATOS, merge departe. 


Idd 


Italieni au ajuns în număr mare, chiar în grupuri compacte, începând cu 
secolul al X VIII-lea şi mai ales de la jumătatea secolului al XIX-lea, emigrând în 
Transilvania, Bucovina, Banat și Basarabia. Motivul a fost în principal cel 
economic. S-au stabilit și au întemeiat comunităţi în locuri diferite din ţară. S-au 
aşezat acolo unde au găsit de lucru corespunzător pregătirii și profesiei lor. 


Totuși, cei mai multi italieni pot fi întâlniți în oraşe. 


Scriitorul Mihail Sadoveanu prin romanul Baltagul păstrează vie prezenţa 
italienilor în zonă. Nichifor Lipan eroul din roman este omorât la Crucea 
Talhenilor aflată pe vârful Borca punct de altitudine maximă al masivului 


Stânişoarei situat între Obcinele Bucovinei şi Munții Rarăului. 








Această cruce a fost ridicată în memoria muncitorilor italieni care au 


construit în secolul al XIX-lea acest drum peste munte. Crucea Talienilor este 


ridicată la capătul "Drumului Talienilor" . 


Potrivit documentelor în 1902 italienii aşezaţi în Bucovina au început 
amenajarea drumului Mălini - Stânişoara- Borca pentru a realiza legătura 
strategică între valea Moldovei şi valea Bistriţei pe la Borca. Pe traseu se 
remarcă cele trei poduri metalice de pe pârâul Suha, din grinzi cu zăbrele cu 
calea sus, şi podetele în boltă din zidărie de moloane de piatră sunt adevărate 
lucrări de artă şi sunt neatinse de trecerea timpului. Podurile şi podetele de pe 
acest drum sunt în stare perfectă, până acum nu au avut nevoie de nici o 


consolidare şi nu au nici măcar restricţii de tonaj. 








Pitorescul drum de 35 km din Mălini spre Obcina Stânişoarei păstrează şi 


astăzi intacte podetele în boltă sau cantonul de drumuri ridicat tot de italieni în 
1912, cu zidăria originală, încântă şi acum trecătorii. În cei 12 ani cât au stat 
italienii în Mălini au făcut frumoase şi utile lucruri. Crucea originală ridicată la 
capătul drumului s-a distrus rămânând doar treptele din piatră. Alături de aceste 


trepte s-a amplasat o cruce metalică de pe o biserică ce a fost mutată. 


În anul 1993, la Suceava, din iniţiativa unui grup de descendenţi ai 
emigranților italieni stabiliti în zona Bucovinei, s-a constituit Asociaţia 
Italienilor din România - RO.AS.IT care este o asociaţie etnică de drept privat, 
cu statut de utilitate publică. Asociaţia are drept principal scop menţinerea 
identităţii entice, religioase, lingvistice şi culturale a unei comunităţi de care pe 


români îl leagă atât de multe. 








Preşedinte al RO.AS.IT. este domnul Mircea Grosaru, deputat în 
Parlamentul României, membru în Comisia juridică a Camerei Deputaţilor. 
Limba italiană are o relaţie specială cu limba română: sunt desprinse din acelaşi 


trunchi comun, au vocabular, fonetica, gramatica extrem de apropiate. 








4 » 
Jreaba buna, necesita timp. 


Aşezarea maghiarilor în Bucovina a concretizat intenția politicii oficiale a 
autorităților Habsburgice de a coloniza un spaţiu geografic situat pe valea râului 
Suceava unde, potrivit textelor istorice, populaţia era destul de rară (doar 7 locuitori 
pe kilometru pătrat). Este vorba de grupuri de maghiari emigraţi din Transilvania — 
majoritatea secui — stabiliti în zonele de ses din Bucovina istorică (între anii 1784— 
1786). Între anii 1762-1763, 900 de familii secuieşti au părăsit Scaunul Ciuc pentru 


a se adăposti în Moldova. 


Stabilirea maghiarilor în Bucovina a fost determinată de considerente de 
ordin militar: reorganizarea sistemului de apărare al frontierei Imperiului 
Habsburgic a restrâns drepturile şi privileguile secuilor din Scaunele Ciuc si Trei 
Scaune. Nemultumiti, ei s-au adresat, în două rînduri, împărătesei Maria Tereza, 


fără a primi vreun răspuns. 








Madelfalva (Madefalău, localitate din judeţul Harghita) în vederea găsirii unei 


soluţii convenabile. Autorităţile habsburgice au interpretat greşit această adunare 
(secuii nefiind înarmaţi), astfel încît generalul Siskovics a ordonat masacrarea 
participanţilor (siculicidium- masacru în limba latină). În urma acestui 
eveniment, când au murit aproximativ 400 de secui (în jur de 1.000 de răniţi), s- 


a decis emigrarea lor în Bucovina (un număr de 2.678 secui). 


Primii colonişti maghiari sunt menţionaţi între 1776—1777, imediat după 
anexarea părţii de nord-vest a Moldovei de către Imperiul Habsburgic. Aceştia 
au fost aduşi de către generalul Gabriel Spleny von Mihaldy, întemeind coloniile 
maghiare Fogadjisten si Istensegíts. În 1783, András Hadik von Futak, 
guvernatorul Transilvaniei a fost delegat să mute maghiarii refugiaţi din 
Moldova în Bucovina. Grupurile maghiarilor emigraţi din Bucovina erau 
formate din secui (majoritatea din cei care rezistaseră masacrului de la 


Madelfalva), maghiari care veniseră înaintea acestei colonizări. 









Maghiarii au întemeiat cinci coloni în Bucovina istorică, realizând 
concentrări etnice omogene de confesiune (majoritară) romano-catolică si 
protestantă  (calvină), desfăşurând activități agricole în principal, aceştia 
contribuind prin munca lor la prosperitatea provinciei: Andrâsfalva/Măneuţi, 
Hadikfalva (satul lui Hadik, astăzi  Dorneşti), Istensegits („Dumnezeu să ne 
ajute!") localitate cunoscută sub numele de Tibeni, Jozseffalva/Vornicenii Mari, 


respectiv Fogadjisten (,,cum o vrea Dumnezeu!") ulterior Iacobești. 


La nivelul oraşelor din Bucovina Istorică, maghiarii au ocupat diferite 
funcţii administrative, în ierarhia Bisericii romano-catolice sau în cadrul 
sistemului educational, în calitate de învăţători şi profesori. Asezati în partea de 
sud a Bucovinei istorice şi intraţi în componenţa judeţelor Rădăuţi şi Suceava, 
maghiarii s-au adaptat din mers noilor realităţi, acționând pentru păstrarea 
identităţii lor etnice şi spirituale. Maghiarii au fost împroprietăriți în baza 


reformei agrare din 1921. 









Începând cu anul 1942 marea majoritate a maghiarilor din Bucovina au 
emigrat în Ungaria, unde au înfiinţat o Organizaţie a Secuilor Bucovineni cu sediul 
în orasul Bonyhad. Astăzi, cei aproximativ 500 de unguri care mai viețuiesc în 
zona Bucovinei s-au constituit în Organizaţia Teritorială a Uniunii Democrate 
Maghiare din Romania, al cărei iniţiator, conducător şi suflet este doamna doctor 


Klara Hapenciuc şi încearcă să-şi păstreze limba, cultura, religia şi tradiţiile 


înaintaşilor. 








44 
d oca polonezii ar face Szstermatlic ceea ce fac spontan, ar fi perfecti 


Primii polonezi care au ajuns în Bucovina s-au stabilit în zonele miniere. 
Cei mai multi s-au stabilit in anni 1790-1791 în zona minei de sare Cacica dând 
si numele localităţii. Al doilea val venit de polonezi au fost muntenii din ţinutul 
Czadea care au părăsit locurile natale pe la 1803 şi s-au asezat în Bucovina de 
nord, ca apoi să se stabilească în sud şi astfel şi-au întemeiat în 1836-1842, 
localitățile Solonețu Nou, Pleşa şi Poiana Micului. Al treilea val a venit. la 
sfârşitul sec.XIX şi au întemeiat localitățile Bulai (azi Moara) şi Ruda (azi 
Vicşani). Polonezii au simtit nevoia să se organizeze iar la 21 mai 1903, la 
Suceava a luat fiinţă Asociaţia Polonă de Ajutor Frăţesc şi de Lectură, ca filială a 


celei din Cernăuţi. 








După evenimentele din 1989, renaşterea polonezilor se face simțită, unde 


ia fiinţă UPR (Uniunea Polonezilor din Romania). La cel de al II-lea Congres al 
UPR din aprilie 1991 s-a decis mutarea sediului central al organizaţiei la 
Suceava, deoarece în Bucovina trăiesc peste 80 % dintre polonezii din România. 
În prezent Uniunea are filiale în 18 localităţi din care cele mai numeroase şi 
active sunt cele din Bucovina: Suceava, Solonetul Nou, Poiana Micului, Pleşa, 
Păltinoasa, Gura Humorului şi Cacica. UPR urmăreşte cu consecvență păstrarea 


identității nationale manifestate în cultură, tradiții, şcoală, biserică şi limbă. 


Zestrea preluată de la înaintaşi şi transmisă din generaţie în generație este 
păstrată cu sfinţenie şi dovadă sunt cele două ansambluri folclorice “Mala 


Pojana” din Poiana Micului şi “Solonczanka” din Solonețu Nou. 








credinţa ce a putut să păstreze identitatea națională în anii comunismului. Cel 
mai Sfânt simbol al spiritualităţii poloneze este Sanctuarul Marian de la 
Cacica, al cărui centenar a fost sărbătorit în 2004 şi care a fost ridicat la rangul 
de Bazilica Minor. Aici, în fiecare an la 15 august de Sărbătoarea Adormirii 


Maicii Domnului se adună mii de polonezi din întreaga Bucovină. 


În anul 2004 s-a sărbătorit centenarul consacrării bisericilor din Pleşa şi 
Cacica. Slujbele în aceste biserici catolice sunt asigurate de preoți locali de 
origine polonă. Formatüule folclorice ale diasporei polone activează în 
Solonetul Nou, Poiana Micului, Cacica, Păltinoasa. În cadrul Casei Polone din 


Suceava activează şi un cor al diasporei. 


Formaţiile diasporei polone participă în fiecare an la festivalul "Intálniri 
Bucovinene" din Jastrow, Câmpulung Moldovenesc şi precum si la festivaluri 


folclorice din Polonia, România şi Moldova. 








z A - 
. "Dom Polski" organizează anual, in luna septembrie, "Zilele culturii 


— 


poloneze" care cuprind simpozioane ştiinţifice, expoziţii artistice, spectacole 





folclorice. De două ori pe an, în mai şi noiembrie, sunt organizate concursuri 
nationale de recitare, la care participă zeci de copii şi tineri. Popor gurmand, 
iubitor de veselie, cântec şi dans, tradiţiile polonezilor se aseamănă foarte mult 
cu cele ale românilor. Caracteristicile lor definitorii sunt adaptabilitatea, un simt 
al improvizatiei şi priceperea de a profita la maximum de ceea ce există la 


momentul dat. Cineva a spus cândva că un bun bucătar polonez este acela care 


face o supă pentru gurmanzi dintr-un cui ruginit. 


A 








»" v Anu „poate face zgomotul ce- face arama 


Momentul sosirii romilor pe actualul teritoriu al României nu este 
cunoscut cu exactitate, dar specialiştii presupun că acesta s-ar afla în jurul anului 
1000. Primele atestări documentare datează din secolul al XIV-lea În secolul al 
X V-lea apar primele menţiuni despre romi. Istoricii şi sociologii consideră că 
multi dintre romi au ajuns pe teritoriul românesc ca robi tătăreşti (robi ai Hoardei 
de Aur). Eliberarea lor din robie a avut loc abia în primele decenii ale secolului 
al XIX-lea. După 1989 a avut loc în România o adevărată explozie a mişcării 
romilor şi a limbii romani. În prezent aceasta este standardizată, se studiază în 
şcoli şi la universităţi, este utilizată în cultură şi în mass media, ca şi celelalte 


limbi ale minorităților naţionale. 








astfel: “Tiganul are o statură mijlocie, este slab şi nicicând gras la trup, capul 
lui este bine proportionat, fata lui joasă, lată şi de culoarea bronzului, nasul lui e 
mai ridicat decât la europeni, gura e cam mare, grumazul scurt şi tare, braţele 
sunt scurte, părul capului este cret şi negru ca pana corbului, are ochii ca 
scânteia de sclipitori şi, de regulă, de culoare neagră, dar, câteodată, suri sau 
albaştri, dinți albi ca zăpada şi sănătoşi. Femeile de țigan, mai ales cele bătrâne, 
se ocupă cu căutarea în cărți, bobi, în palmă etc. cu descântecele, fermecătoria 
etc., toate fund arte aduse din India. Desi ei îşi conformează portul după portul 
ţării în care trăiesc, poartă pretutindeni, cu mare plăcere, peste cămaşă, o curea 
lată împodobită cu bumbi galbeni sau albi de metal, apoi o traistă de piele tot 
astfel decorată cu bumbi lucitori, lántisoare şi cruciuliti etc. şi astfel de obiecte 
lucitoare le place a-şi anina peste tot unde se poate; astfel, mai poartă cu mare 
plăcere mulţime de inele, verigi, ba chiar şi cercei în urechi, ca să aibă noroc şi 


să nu fie deocheti. 








Femeile, care, nu arareori, şi mai ales în tinereţe, sunt de-o frumuseţe rară, 
arată la alegerea toaletei lor mult gust; capul şi-l leagă, mai ales în Bucovina, cu 
un sal mare galben sau roşu de lână, au predilectiune pentru culori intense, fuste 
de lână cumpărate de la oraş şi un cojoc mare din piei de oaie. Atât fetele cât şi 
nevestele poartă la gât salbe preţioase de monede vechi de argint şi de aur în 


valoare de mai multi galbeni...” 


Împărţirea romilor de astăzi în neamuri si vite este foarte veche, ea datând 
probabil înainte de migrarea din India. Chiar dacă iniţial au avut un strămoș 
comun, factorul care 1-a ţinut împreună a fost practicarea unei meserii comune de 
către membrii aceleiaşi vite. Întărită pe parcursul drumului spre vest şi definitivată 
în Bizanţ, împărțirea romilor în neamuri şi meserii s-a păstrat, în linii mari, 


nemodificată până la începutul secolului XX în România. 








La sfârşitul secolului al XIX-lea şi începutul secolului al XX-lea au 


survenit schimbări importante în condițiile de viaţă din afara şi din interiorul 
comunităţii rome, care au dus la pierderea şi abandonarea a numeroase obiceiuri 
ŞI tradiţii ce fuseseră păstrate intacte sute de ani. Odată cu dispariţia unor 
ocupaţii, grupul de romi care le practica se orienta către alte meserii, rezultatul 


fiind asimilarea lor în alte grupuri de romi sau în populaţia majoritară. 









În perioada regimului comunist a continuat transformarea modului de 
viaţă al romilor tradiționali. Atunci au fost sedentarizati şi ultimii nomazi, fiind 
asimilați ocupational masei ţărăneşti, astfel că nu şi-au mai putut practica 
meseriile de până atunci. O nouă schimbare a fost produsă cu începere din anul 
1990, când romii cu iniţiativă au început să desfăşoare activităţi comerciale 
deosebit de profitabile. Abandonarea cárutei, a cortului, implică si alte 
transformări, chiar dacă mai puţin vizibile, în sensul modernizării vieţii, care au 


afectat deja cea mai mare parte a romilor. 





GRUSS aus SERETMH Soni 
Deráthmie Zigeanertemite Petude 

i Jotuf are focul lui. 


Ruşii lipoveni din Romania sunt credincioşi ortodocşi de rit vechi 
cunoscuţi în întreaga lume sub denumirea de staroveri („de credinţă veche”) sau 
staroobreadti („de rit vechi”). Schisma religioasă care a avut loc in Rusia în sec. 
al XVII-lea şi prigoana ce s-a declanşat asupra celor care se impotriveau 
reformei a determinat sute de mii de ruşi staroveri să-şi părăsească patria natală 
si să migreze în diferite colţuri ale lumii. Numeroşi staroveri s-au stabilit 
începând cu secolul al XVIII-lea şi pe teritoriile româneşti, fiind cunoscuţi aici 
sub denumirea de lipoveni. Se pare că denumirea de lipoveni, vine din cuvântul 
rusesc “LIPA” care înseamnă “TEI” din lemnul căruia sunt fabricate numeroase 


obiecte gospodăreşti, inclusiv ramele lotcilor (barca lipovenilor). 








religios care se numea Filip, adepților lui li s-a spus ruseste “filipovane”, mai 


târziu pe scurt “lipovane” 


Primele asezări cunoscute ale ruşilor-lipoveni sunt cele din Bucovina. 
Cele mai multe păreri nominalizează satul Lipoveni sau Sokolinti (cum este 
numit de către localnici) din judeţul Suceava ca fiind cea dintâi localitate 
înfiinţată de ruşii lipoveni (1724). O altă localitate lipovenească este Climàuti 
din judeţul Suceava, atestată in 1780, printr-un act de donaţie semnat de 
egumenul mănăstirii Putna, Ioasaf, prin care li se permitea staroverilor ruşi 
aşezarea pe moşia mănăstirii. 

În 1784 este înfiinţată localitatea Fântâna Albă (actualmente pe teritoriul 
Ucrainei), care va deveni ulterior un centru spiritual deosebit de important 


pentru credincioşii de rit vechi (în 1846 aici se înființează Mitropolia Crestină 


de Rit Vechi). 








agricultură, albinărit, morărit, etc. Mulţi lipoveni din Bucovina sunt cunoscuti 


drept buni grădinari. Ruşii — lipoveni aşezati în delta Dunării au devenit 


neintrecuti pescari. 


O gospodărie tradiţională ruso-lipoveneascá se caracterizează printr-un 
mod ordonat de aranjare, cu perimetrul sub formă dreptunghiulară, cu latura 
scurtă către stradă. Casa propriu zisă, amplasată la stradă, este de tip vagon, cu 3 
sau 4 încăperi înşirate una după alta. Casa este marginită de obicei de prispă cu 
sau fără balustrade şi stâlpi de lemn. În Bucovina era utilizat frecvent şi lemnul, 


lar pentru acoperiş erau tradiționale paiele sau dranita (scándurele din lemn). 


Costumul bărbătesc lipovenesc tradițional era compus din cizme sau 
pantofi, pantaloni largi şi ,,rubaska" - cămaşă fără guler purtată peste pantalon si 


legată la mijloc cu un brâu de lână colorată cu ciucuri la capete, numit „pois”. 









Piesa de bază a costumului femeiesc este reprezentată de fustă (,1ubca”) sau 
sarafan, largă şi lungă până la glezne. Ca şi la bărbaţi, mijlocul este încins cu un 
J.pois". Capul femeilor este acoperit obligatoriu cu batic. Fetele nemăritate îşi 
împletesc părul într-o singură coadă, în care îşi prind o panglică 

Comunitatea Rusilor Lipoveni din Romania s-a constituit la 14 ianuarie 
1990, în cele ce urmează C.R.L.R. sau Comunitatea, este o asociaţie cu caracter 
etnic, social, cultural şi umanitar, care reunește cetăţeni români, cunoscuţi sub 
denumirile de ruşi, rusi-lipoveni sau lipoveni. Principalele localităţi din judeţul 


Suceava unde întâlnim rusi-lipoveni sunt: Climáuti, Fălticeni, Gura Humorului, 


Manolea, Lipoveni, Rădăuţi, Mitocu Dragomirnei, Bainet şi Suceava. 

Ruteni sunt o populaţie ce descinde dintr-o ramură slavă ce aparţine 


popoarelor indo-europene. Paul Robert Magocsi în Encyclopedia of Rusyn 
History and Culture, care arată că primul termen, rutean, este folosit de popoare 
neslave, iar cel de ruşin este folosit de slavi pentru a defini o populaţie distinctă 


slavă locuind în Regiunea Transcarpatică. 


Cea mai sugestivă denumire acordată acestora a fost aceea de carpato- 
rusyn sau rusyn, consacrată în secolul al XIX-lea de către poetul Aleksander 
Duchnovici. El spune într-o poezie Am fost, sunt şi voi rămâne rutean, expresie 


care a devenit crezul popular rutean. 








Teritoriul ancestral al rutenilor este Regiunea Transcarpatică, sau Rusia 


Subcarpatică, ce se întinde în părțile limitrofe ale Ucrainei, Slovaciei şi Poloniei. 


Mişcarea revoluționară de la 1848 din Europa face loc apariției unor 
proiecte de autonomie a teritoriilor locuite de ruteni. Conducătorul rutenilor, 
Adolf Dobrianskzj, prezintă la Viena un plan de constituire a unei provincii 
autonome — Rutenia — plan care însă nu se mai înfăptuieşte datorită inàábusirii 


revoluției. 


1918 este anul în care afirmarea identităţii naţionale a rutenilor atinge 
punctul culminant. Se constituie acum Consilii Nationale Rutene la Ungvar, 
Presov şi Sighet. După această dată, rutenii rămân răspândiţi in Europa Centrală 
Răsăriteana, fără a reuși să-şi constituie un stat naţional. În Cehoslovacia, între 


1919-1938 a funcţionat o regiune autonomă a rutenilor. 








In termeni istorici putem distinge trei mari momente în devenirea 


națională a rutenilor: 


În timpul Revoluţiei de la 1848, se prefigurează Prima Renastere 
Naţională a Rutenilor prin proclamarea independenţei faţă de Viena. Încheierea 
Primului Război Mondial determină A Doua Renaştere Naţională a Rutenilor, 
fund incluşi în număr mare în spaţiul cehoslovac unde au avut deplină libertate 
de afirmare. După Al Doilea Război Mondial existenţa rutenilor este negată, iar 


de viaţa naţională nu se mai poate vorbi. 


Anul 1989 aduce cu sine Cea de-a Treia Renaştere Naţională, astăzi 
rutenii afirmándu-si identitatea, având o viaţă culturală remarcabilă în Polonia, 
Cehia, Slovacia, Ungaria, Serbia/Muntenegru, Croaţia, Germania, Statele Unite 
ale Americii, Canada, România şi, partial, Ucraina. Rutenii din România se 


regăsesc în principal în trei mari zone istorice: Maramureş, Bucovina şi Banat. 

colaborând atât cu celelalte minorităţi naţionale, cât şi cu majoritatea 
românească, iar obiceiurile, portul şi tradițiile s-au perpetuat de-a lungul 
timpului, ele fiind în unele locuri afectate de coexistenta acestora în spaţiul 
etnografic. În judeţul Suceava, reprezentativă este colaborarea cu rutenii din 
localitatea Dărmăneşti, unde Uniunea Culturală a Rutenilor din România a 
desfăşurat o serie de acţiuni culturale de-a lungul timpului. Grupul folcloric 
Lastivocica din Dărmăneşti a participat la diferite spectacole folclorice de 


promovare a tradiţiilor şi culturii rutene atât în ţară cât şi în străinătate. 

P Í se necesită taj are avan tajul sau 


Ucrainenii sunt cea mai numeroasă minoritate etnicá din Bucovina. 
Convieţuirea ucrainenilor alături de români pe aceste meleaguri, este 
documentată încă din secolul al VI-lea, cele două popoare influentándu-se 
reciproc în decursul timpului. Religia ortodoxă si caracterul ocupational 
preponderent agrar la români şi ucraineni a favorizat apropierea şi întemeierea 


de căsătorii mixte. 


Ucrainenii au devenit majoritari într-o serie de localități precum 
Bălcăuţi, Negostina, Botosenita, Calafindești, Cândeşti, Gropeni , Negostina, 
Rogojesti, Sináuti , Vășcăuți. Sináutiul, Cotmani, Váscáuti, Milisáuti, Cuciurul 


Mare, Mihalea, Ceahor, Corovia, Molodia, Chicera (districtul Cernáuti rural), 

Panca (Storojineţ), Tărăşeni, Stárcea, Hliboca, Chindeşti (Siret), Călinești 
Cuparencu, Călineşti Enache, Danila, Hatna, lacobeşti, Mărăţei, Mitocu 


Dragorminei, Pătrăuți (Suceava), s.a. 


Ucrainenii bucovineni au avut reprezentanţi în Dieta Bucovinei precum şi 
în Parlamentul de la Viena, limba ucraineană fiind una dintre cele patru limbi 
oficiale în Ducat alături de limba română, germană şi polonă. Reprezentanţi de 
seamă ai „intelighenţiei ucrainene” din Bucovina au fost Paisie Velicichowski, 
Dosoftei (Dmitri Barylo), Grigore si Isidor  Vorobchievici, Constantin 
Tomaşciuc, primul rector al Universităţii din Cernăuţi (cu origini comune 
română şi ucraineană), Leon Kohut, prozatorul Mykhaylo Kotsiubynsky (din 
Vijniţa), pictorul cernáutean Eusebius Lipeckyj, Yuri Fedkovici, Osyp Makovei, 
Silvestru Jarycevski (ambii de origine galitianà, ultimul stabilindu-se în Siret), 


savantul Emil Zaluzniacki, Olga Kobàáleanskaia, s.a. 









După 1990 odată cu înfiinţarea Uniunii Ucrainenilor din Bucovina 
minoritatea națională ucraineană a fost reprezentată la nivel parlamentar de către 
Ștefan Tcaciuc şi Vichentie Nicolaiciuc originari din Bucovina, în prezent de 
Ștefan Buciuta — maramuresan, care au acționat şi acţionează în favoarea 
cultivării, dezvoltării şi promovării etnice şi lingvistice a ucrainenilor din România 


în baza reglementărilor şi posibilităţilor oferite de către legislaţia românească. 


Un rol aparte îl au legăturile cu patria-mamă prin intermediul Consulatului 
General al Republicii Ucraina de la Suceava, un partener de nădejde în toate 
acțiunile şi activităţile desfăşurate de către minoritatea ucraineană din judeţul 


Suceava. 








Taras Sevchenko, poetei Olga Kobáleanskaia (născută la Gura Humorului, unde a 
fost ridicat şi un bust cu sprijinul autorităţilor locale), festivalul interetnic 
„Convieţuiri”, au fost sprijinite înfiinţarea de clase cu predare în limba maternă in 


localităţile din judeţul Suceava cu o pondere însemnată a populaţiei ucrainene. 


Minoritatea naţională ucraineană din judeţul Suceava reprezintă o parte 
semnificativă a patrimoniului etnic şi spiritual al Bucovinei Istorice fiind implicată 
activ în promovarea identităţii multiculturale, plurilingvistice şi multiconfesionale a 


acestei zone de convergenţă etno-nationalá şi culturală. 








Prin programul de vecinătate Romania -Ucraina se desfăşoară proiecte 


importante atât economice cât şi culturale dezvoltându-se astfel o reală colaborare 
de o parte şi de alta a frontierei. Zona transfrontalieră reprezintă astăzi o formă 
activă de cunoaştere, de bună vecinătate, de schimburi culturale şi economice care 


contribuie la dezvoltarea regiunii. 

